Referat af bestyrelsesmøde i Aabenraa Tennisklub
Mandag den 19. November 2018 kl. 17.30



Sted: Hjelmalle 26

Deltagere: Anna Marie Munk, Torben Christiansen, Else Marie Westergaard, Anne Duus, Ralf Gangolf, Mette Tiedemann, Anne Dorte Agergaard, Anders Erting og Lisbet Matthiesen.
 
Afbud: Ingen

1. Godkendelse af referat fra sidste møde 
Godkendt.
2. Nyt siden sidst v. Lisbet
Minitennis er startet om tordagen for juniorer i hallen (Arenaen), hvor der er en god tilslutning. 10 - 18 børn møder op til træning.
3. Regnskab v. Anne Dorte herunder Vinterkontingent 2018
Anne Dorte har endnu ikke fået adgang til klubbens konto i Sydbank, derfor kan hun ikke på nuværende tidspunkt betale regninger for klubben. Mette har eventuelt stadig en fuldmagt til kontoen og kan derfor betale regningerne indtil videre.
 Vinterkontingent sendes ud via mail, når Anne Dorte har set hvilke medlemmer, der allerede har betalt. Juniorer får tilsendt en opkrævning af vinterkontingent.
På mødet kom der et forslag om at lave en guide til klubbens medlemmer om, hvordan kontingentet kan betales på klubbens hjemmeside. 
4. Vinterbaner, vedligeholdelse v. Torben, herunder skiltning på baner ang. brugerbetaling v. Anna Marie
Nettene ved grusbanerne bliver taget ned, når den første frost er kommet. Vinterbanerne er klar, og der bliver hængt skiltning op ang. vedligeholdelse af banerne, når de er blevet brugt. Ligeledes bliver der sat skiltning op ved banerne med klubbens kontonr. til brugerbetaling for spillere, som ikke er medlem af klubben.
Ekstra: Klubben venter lidt med at investere i et elektronisk vandingsanlæg til bane 1 til 4, da Birgitte fra Arenaen ikke ønsker at støtte projektet. Det vil cirka koste 40.000 kr. at få vandingsanlægget lavet. Klubben vil gerne betale halvdelen af omkostningerne, og kommunen vil støtte med 10.000 kr. fra foreningspuljen.
Mandag den 12. november har Torben været til et møde ang. fremtiden for cafeteriaet ved Stadion, da det giver underskud. På mødet kom der ikke nogen løsning, men repræsentanter fra Arenaen vil arbejde videre med en løsning til at bevare cafeteriaet.
5. Fastsættelse af mødedato for møde med DGI konsulent Jonathan Knudsen ang. evaluering af sæson 2018 og planlægning af sæson 2019
Mandag den 14. januar er der møde med DGI konsulent Jonathan Knudsen.
6. Trænerkurser K1 og K2 v. Else Marie 
Panterne vil gerne have uddannet nogle flere trænere. Det støttes af bestyrelsen.
Inge Rydahl og Keld Clausen skal have trænerkursus K1. Kirsten Egtved skal have trænerkursus K2.
7. [bookmark: _GoBack]Begyndende planlægning af sæson 2019 
Punktet udskydes til mødet med DGI Konsulent Jonathan Knudsen i januar.
8. Evt.
Der blev foreslået, at klubben lægger penge til side til nye vinterbaner på sigt.
Torben har skabt kontakt til et forsikringsselskab, der gerne vil sponsere 10.000 kr. til klubben.
Anna Marie, Anne Dorte og Anders deltager i netværksmøde onsdag den 28. november i DGI-huset.
Ralf har undersøgt muligheden for at få et førstehjælpskursus til klubbens medlemmer. Han har fået et tilbud på et kursus til max 16 deltagere i 4 timer til 3000 kr. Kurset kan evt. afholdes i marts måned 
9. Næste møde
Mandag den 21. januar kl. 19.00.
 

Referent: Anne







